সারাদেশে মানববন্ধন, অবস্থান ও অনশন কর্মসূ‌চি পালন করবে বিএনপি
রাজনীতিপ্রচ্ছদ
ফেব্রুয়ারি ১০, ২০১৮ ৮:২০ অপরাহ্ণ
ডেস্ক রিপোর্ট ।। দুর্নীতির দায়ে বিএনপি চেয়ারপারসন খালেদা জিয়াকে কারাদণ্ড দেওয়ার প্রতিবাদে তিন দিনের কর্মসূচি ঘোষণা করেছে বিএনপি। কর্মসূচির মধ্যে সোমবার সারা দেশে মানববন্ধন, মঙ্গলবার অবস্থান ও বুধবার অনশন কর্মসূ‌চি পালন করবে দলটি।
শনিবার বিকেলে রাজধানীর নয়াপল্টনে বিএনপির কেন্দ্রীয় কার্যালয়ে সংবাদ সম্মেলনে নতুন এই কর্মসূচি ঘোষণা করেন দলটির জ্যেষ্ঠ যুগ্ম মহাসচিব রুহুল কবির রিজভী।
তি‌নি জানান, সোমবার ঢাকা মহানগরসহ সারা দেশের জেলা, মহানগর, থানা, উপজেলায় মানববন্ধন কর্মসূচি, মঙ্গলবার ঢাকা মহানগরসহ সারা দেশের জেলা, মহানগর, থানা, উপজেলায় অবস্থান কর্মসূচি এবং বুধবার সকাল ৯টা থেকে বিকেল ৫টা পর্যন্ত ঢাকা মহানগরসহ সারা দেশের জেলা, মহানগর, থানা, উপজেলায় অনশন কর্মসূচি পালিত হবে।
রায়ের প্রতিবাদে শুক্রবার ও শ‌নিবার সারা দেশে বি‌ক্ষোভ ও প্র‌তিবাদ কর্মসূচি পালন করেছে দলটি।
বৃহস্পতিবার রাজধানীর বকশীবাজারস্থ আদালতে খালেদার উপস্থিতিতে ঢাকার পঞ্চম বিশেষ জজ মো. আখতারুজ্জামান জিয়া অরফানেজ ট্রাস্ট মামলায় খালেদা জিয়াকে পাঁচ বছরের কারাদণ্ড দেন। রায় ঘোষণার পর খালেদা জিয়াকে নাজিমউদ্দিন রোডের পুরোনো কারাগারে নিয়ে যাওয়া হয়।
মামলার ছয় আসামি খালেদা জিয়ার বড় ছেলে বিএনপির জ্যেষ্ঠ ভাইস চেয়ারম্যান তারেক রহমান, মাগুরার প্রাক্তন সংসদ সদস্য কাজী সালিমুল হক কামাল, প্রাক্তন প্রধানমন্ত্রীর মুখ্য সচিব ড. কামাল উদ্দিন সিদ্দিকী, প্রয়াত রাষ্ট্রপতি জিয়াউর রহমানের ভাগ্নে মমিনুর রহমান ও ব্যবসায়ী শরফুদ্দিন আহমেদকে ১০ বছর করে কারাদণ্ড দেওয়া হয়েছে। সেইসঙ্গে তাদের প্রত্যেককে ২ কোটি ১০ লাখ ৭১ হাজার করে জরিমানা করেছেন বিচারক।
ইটনায় ইয়াবাসহ যুবক গ্রেফতার
খালেদা জিয়ার মুক্তির উপায় বের করতে রুদ্ধদ্বার বৈঠকে বসেছে বিএনপি
‘যুক্তফ্রন্টকে কৌশলে ঐক্যফ্রন্ট থেকে বের করে দেওয়া হয়েছে’
কিশোরগঞ্জে দুর্গাপূজা উপলক্ষে ২০০ মেট্রিক টন চাল বরাদ্দ
বিশ্বকাপ ট্রফি বাংলাদেশে আসছে কাল
হোসেনপুরে বিশ্ব খাদ্য দিবস পালিত
কিশোরগঞ্জে দুর্গাপূজা উপলক্ষে ২০০ মেট্রিক টন চাল বরাদ্দ 'যুক্তফ্রন্টকে কৌশলে ঐক্যফ্রন্ট থেকে বের করে দেওয়া হয়েছে' বিশ্বকাপ ট্রফি বাংলাদেশে আসছে কাল হোসেনপুরে বিশ্ব খাদ্য দিবস পালিত কুলিয়ারচরে মা সমাবেশ অনুষ্ঠিত হোসেনপুরে জাতীয় ইঁদুর নিধন অভিযান উদ্বোধন কিশোরগঞ্জে জাতীয় ইঁদুর নিধন অভিযান শুরু কিশোরগঞ্জে বিশ্ব খাদ্য দিবস উদযাপিত ডোমারে ছিনতাই মামলার পলাতক আসামী গ্রেফতার দুদকের অভিযানে রাজধানীতে ভবন নির্মাণে দুর্নীতি উদঘাটন